cyanic-selkie/wikianc huggingface dataset:
Luettelo televisiosarjan Päivien viemää henkilöistä
Beauregard "Bo" Brady
Samaan aikaan Bo löysi "swamp girlin" Bayousta. Bo oli järkyttynyt huomatessaan, että hän tiesi monia salaisuuksia Hopen menneisyydestä. Itse asiassa tyttö otti Hopen paikan Erneston häkissä. Hän oli vahingoittunut räjähdyksessä, kun Stefano DiMera oli ottanut Hopen turvaan. Myöhemmin Stefano oli kätyrinsä avulla asentanut mikrosirun Hopen päähän muuttaakseen hänet salaa prinsessa Ginaksi. Bo toi "swamp girlin" Salemiin. Tyttö tunnettiin myöhemmin nimellä Greta von Amburg. Greta kävi Salemissa kauneusleikkauksessa korjaamassa arpeutuneita kasvojaan. Bo käynnisti oikean Hopen pelastusoperaation Stefanon otteesta. Bo ja ryhmä salemilaisia matkusti Pariisiin.
Stefano käytti aivopestyä Hopea tuhoamaan Bon, koska osana suunnitelmaa oli varastaa arvokkaita maalauksia. Bo oli vankina ja melkein paloi elävältä varastossa, mutta hän pääsi pakoon. Pitkän koettelemuksen jälkeen Hope ja Bo palasivat yhteen, mutta Bon kanssa Salemiin palasikin prinsessa Gina. Samaan aikaan oikea Hope oli vankina Pariisissa. Shawn vaistomaisesti tunsi, että jokin oli erilaista hänen äidissä. Bo oli liian rakastunut huomatakseen eron. He menivät naimisiin ja pian tämän jälkeen "Hope" yritti tappaa Shawnin ja Marlenan. "Hopea" ammuttiin kuolettavasti tapahtumassa. Tämän jälkeen totuus paljastui ja Bo lähti Pariisiin pelastamaan oikeaa Hopea.
Hope ja Bo palasivat Salemiin. Bo oli iloinen Hopen raskaudesta, vaikka Bo ajatteli, että vauva ei ole hänen. Pian vauvan syntymän jälkeen Rolf vaihtoi vauvan juopon veljen- tai sisarentyttärensä Marlon vauvan kanssa. Lexie ja Abe adoptoivat Marlon vauvan Isaacin, joka oli siis oikeasti Hopen vauva. Hope ja Bo kasvattivat alkoholisairaudesta kärsivän JT:n. Samaan aikaan Hopen vauvan isyys oli edelleen arvoitus. John ja Stefano tunsivat olevansa lapsen isiä ja halusivat tietää totuuden.
Bo meni Irlantiin, jossa hän tutki Bradyn ja DiMeran perheiden välisiä riitoja. Hän joutui siellä ongelmiin ja Jennifer Horton pelasti Bon. He pääsivät pakoon ja nousivat sabotoituun laivaan, joka meni Salemiin. Jennifer ja Bo melkein hukkuivat, mutta risteilyalus pelasti heidät. Kun Bo palasi Salemiin, Hope tunnusti, että Bo ei ole vauvan isä. Hope ei kuitenkaan kertonut Bolle Johnista. Hopen ja Bon rakkaus oli taas voimakasta, joten he suunnittelivat häitä. Vuoden 2000 jouluaattona Hope ja Bo menivät naimisiin perheen ja ystävien edessä kauniissa seremoniassa.
Hope ja Bo joutuivat hetkeksi eroon, koska Hope matkusti Iowaan JT:n luokse, kun JT joutui leikkaukseen. Paluumatkalla kotiin Larry Welch kidnappasi Hopen ja Zackin lentokentältä. Hope oli vuosia aiemmin auttanut poliisia saamaan Larryn vankilaan. Hope oli vankina jonkin aikaa. Samaan aikaan Bo turvasi Hopen vapautusta sen jälkeen kun oli kehittänyt mutkikkaan juonen saadakseen kidnappaajan kiinni. Hope ja Bo palasivat yhteen, mutta Hope kärsi stressin jälkeisestä masennuksesta. Hope luuli kuukausia näkevänsä Larryn, mutta Bo oli varma, että Larry oli kuollut. Samaan aikaan Colin Murphy ammuttiin kuoliaaksi Nicolen ja Victorin häissä. Hope ja Shawn luulivat olevansa syyllisiä. Lopulta selvisi, että Shawn oli ampunut Colinia, mutta hän ei tappanut Colinia. Samoihin aikoihin selvisi myös, että Larry onkin elossa ja lopulta Bo sai hänet kiinni. Larryn ollessa vankilassa Victor kiristi Larryn tunnustamaan Colinin murhan. Oikea tappaja oli Nicole Walker.
Bo huomasi, että monet rikolliset pääsivät vapaaksi syyttäjä Carson Palmerin avulla Salemissa. Bo sai tarpeekseen, kun huumekauppias Vin Ramsell yritti tappaa Shawnin ja hän pääsi silti vapaaksi. Bo erosi poliisista ja lähti etsimään Viniä. Tämän jälkeen Hope ja Bo päättivät työskennellä yhdessä palkkionmetsästäjinä. Rahoittaakseen tämän heidän täytyi myydä rakas Fancy Face -niminen vene. Hope ja Bo selvittivät erään mönjän salaisuuden, jota Tony DiMera aikoi ostaa. Pian tämän jälkeen Hopen ja Bon kimppuun käytiin Basic Blackin muotinäytöksessä. He kuitenkin selvisivät.
Hope ja Bo päättivät liittyä takaisin Salemin poliisiin. Bo menetti äitinsä ja muita ystäviään, kun Salemin sarjamurhaaja alkoi tappaa ihmisiä.
Bo lähti etsimään saarta yhdessä Johnin kanssa ja he selvisivät koneen putoamisesta maahan. He pelastuivat ja pääsivät turvallisesti kotiin. Perillä Bo saa tietää, että hänen ja Billien kuolleeksi luultu tytär Georgia onkin elossa. Dimerat kidnappasivat hänet ja nyt Bo auttaa Billietä löytämään tyttärensä, sekä tukea Hopea, koska tietää, että hänelle se on vaikeaa. He saavat kuulla mahdollisuudesta että Georgia saattaisi olla eräässä DiMerojen omistamassa linnassa Euroopassa. Hän lähtee sinne, vaikka tietää ettei Hope ole asiasta kovin innoissaan. Hope tosin luottaa mieheensä, Billieen ei.
Rex Brady
Cassie ja hänen kaksoisveljensä Rex laskeutuivat Salemin meteoriittisateessa heinäkuussa 2002, ja he olivat puolialastomia, eivät puhuneet englantia ja heidän luultiin olevan aitoja avaruusolioita. Nyt kuitenkin tiedetään Cassien ja Rexin olevan ihmisiä ja he ovat oppineet puhumaan englantia ja opiskelevat Salemin yliopistossa ystäviensä Bellen ja Shawin kanssa.
Heidän ollessaan muutaman kuukauden Salemissa, geneettinen testi todisti, että he ovat oikeasti tavalliset kaksoset, joiden vanhemmat ovat Tony ja Marlena (tieteellisessä mielessä). Rex otti uutiset melko hyvin ja alkoi sulauttaa itseään mahdollisimman hyvin paikallisten joukkoon. Pian Rex ja Mimi alkoivat tapailla, Mimi oli myös hänen tukenaan, kun hänelle selvisi, että hänen isänsä oli Roman Brady, mies jota hän halveksi, ja hänen äitinsä oli Kate Roberts. Sillä hetkellä, kun Rex sai tietää totuuden alkuperästään hän juoksi suoraan Cassien luo, sillä hänen oli kerrottava sisarelleen, että Lucas on heidän velipuoli, eikä Cassie näin voi yrittää vietellä häntä itselleen.
Rex ei oikeastaan koskaan saanut tilaisuutta tutustua Roman Bradyyn, sillä juuri, kun he alkoivat päästä juttuun keskenään, Roman murhattiin omissa häissään. Rex tunsi lämpimän ailahduksen sydämessään, kun hänen isoisänsä Shawn Brady tuki häntä Romanin kuoleman jälkeen. Pian Tonykin sai surmansa ja Rex karisti itsestään kaiken DiMeran ja hän muutti sukunimekseen Brady.
Cassie Brady
Cassie ja Rex tunnettiin alun perin Gemini-kaksosina. He tulivat Salemiin meteorisateen mukana heinäkuussa 2002. He olivat alastomia eivätkä osanneet puhua, joten heitä luultiin avaruusolioiksi. Shawn ja Belle ottivat heidät huostaansa ja opettivat heitä puhumaan ja kertoivat ihmisyydestä. Kun agentti Spector otti kaksoset huostaansa testattaviksi selvisi, että he olivat oikeasti ihmisiä. Heitä on geenimanipuloitu ja molemmilla oli ranteissaan Feeniks-tatuoinnit, jotka vahvistivat ajatuksen siitä, että heillä oli jokin yhteys Stefanoon. Kun selvisi, että Marlena oli synnyttänyt kaksoset ja Cassielle ja Tonylla oli sama harvinainen verityyppi, kaksosten pääteltiin olevan Marlenan ja Tonyn. Cassie oli vanhemmuuttaan kiinnostuneempi Shawn Bradysta. Hän halusi Shawnin itselleen ja oli valmis tekemään mitä tahansa saadakseen hänet. Cassien käytös outoni, kun Rex kertoi Roman Bradyn olevan heidän isänsä. Cassie oli aikeissa rakastella Lucas Robertsin kanssa, kun Rex syöksyi sisään kertomaan järkyttävän uutisen: Kate Roberts oli heidän äitinsä. Tämä tarkoitti sitä, että Shawn, Lucas ja Philip olivat sukua hänelle eikä hän voinut seurustella heidän kanssaan. Hänen oikeiden vanhempiensa selvittyä Cassie alkoi käyttäytyä villisti. Hän ystävystyi Philip Kiriakisin kanssa, kun Phillip paljastui Sokea Rakkaus -ohjelman mysteerimieheksi. Kun murhat alkoivat Salemissa ja Rex pidätettiin, Cassie halusi todistaa Rexin syyttömyyden, vaikka se olisi tarkoittanut murhaamista. Sami paljasti Cassien ja Rexin oikeat vanhemmat Carolinen hautajaisissa. Ennen kuin Cassie oppi tuntemaan biologiset vanhempansa, murhaajan henkilöllisyys paljastui hänelle. Murhaaja sai tietää asiasta ja lähetettyään viestin Rexille, Cassien ruumis löytyi piñátasta. Häntä oli isketty puukolla monta kertaa ja tungettu sitten piñátaan kiitospäivänä. Kate pidätettiin pian sen jälkeen, koska hän oli seissyt lähistöllä verisen puukon kanssa. Kuukausia myöhemmin paljastui, että Cassie oli elossa Melanswenilla. Siellä ollessaan hän ja Roman olivat lähentyneet. Häntä ei näkynyt usein ja hän käytti edelleen DiMera-nimeä, joten hänen epäiltiin olevan Tonyn rikostoveri. Kun selvisi, että Tony oli kaiken takana, hän alkoi kutsua itseään Cassie Bradyksi. Kun Cassie pääsi myöhemmin pakoon Tonyn Euroopassa olevasta linnasta, hän palasi muiden mukana Salemiin, mutta lähti myöhemmin Mimistä eronneen Rexin kanssa Chicagoon.
Caroline Brady
Victor yritti saada Carolinea kerran takaisin, kun hänelle selvisi, että Caroline on Salemissa. Caroline rakastaa kuitenkin Shawnia. Victor alkoikin vietellä Kimberlyä, koska Caroline ei suostunut palaamaan hänen luokseen. Victor yritti myös hankaloittaa Brady Fishmarketin toimintaa avaamalla oman liikkeen. Kerran kun Caroline ja Victor riitelivät, Bo melkein ampui Victorin. Samalla Caroline paljasti salaisuuden ja huusi, että Bo on Victorin poika.
Eräänä iltana Caroline yritti ampua Victorin, koska ei kestänyt, että tämä on Bon isä. Tämän jälkeen Bo teki Victorin kanssa sopimuksen. Bo lupaisi olla Victorin poika, jos Victor jättäisi hänen perheensä rauhaan. Tämä teki Victorin onnelliseksi, mutta Bon onnettomaksi.
Caroline on aina ollut hyvä ja rakastava äiti. Caroline yritti ottaa syyn itselleen, kun Kaylaa syytettiin Marina Toscanon murhasta. Se ei kuitenkaan toiminut, koska Kayla joutui vankilaan. Siellä hän synnytti tyttärensä Stephanien. Kayla vapautettiin vankilasta myöhemmin. Myöhemmin samana vuonna Caroline ja Shawn tapasivat uuden lääkärin, Carly Manningin. Hän oli mukava nainen, mutta siteet Victoriin toivat Bradyille mieleen ikävät muistot. Bo sai lopulta Carlystä hyvän lohduttajan Hopen kuoleman jälkeen.
Kimberly palasi takaisin Salemiin, sen jälkeen kun Caroline ja Shawn olivat vierailleet hänen luonaan Kaliforniassa. Kimberly kohtasi heti juuri leskeksi tulleen Kaylan, joka oli kiinnostunut Kimberlyn ex-miehestä Shane Donovanista. Caroline oli kauhistunut, kun Kimberly alkoi seurustella Lawrencen kanssa. Kimberly ei kuunnellut Carolinen puheita siitä, että Lawrence on samanlainen kuin Victor. Onneksi Kimberly tajusi tämän myöhemmin itse.
Carolinella on ollut paljon stressiä vuosien aikana. Hänellä oli sydänkohtaus pian sen jälkeen kun Sami palasi Salemiin Coloradosta. Caroline melkein kuoli sairaalassa, kun Vivian yritti tappaa hänet. Caroline jäi henkiin kaikkien Bradyjen iloksi. Bradyille oli todella raskasta, kun heille selvisi, että Marlena oli pettänyt Romania John Blackin kanssa. Asian teki vielä raskaammaksi se, kun heille selvisi, että Belle ei olekaan Romanin tytär. Pitkään aikaan Caroline ei sietänyt Marlenaa ja Johnia. Caroline oli auttamassa Marlenaa ja Johnia, kun Marlena oli Saatanan riivaama.
Caroline on aina ollut se henkilö, joka on pitänyt perheen yhdessä. Carolinen rakkaus ja usko piti Samin koossa silloin, kun häntä syytettiin Franko Kellyn murhasta. Caroline myös tuki lapsenlastaan sen jälkeen, kun hänet oli vapautettu. Carolinen ja Shawnin koti on ollut myös usein turvallinen paikka Samin ja Lucasin pojalle Willille. Will jopa unelmoi muuttavansa isoisovanhempiensa luokse asumaan samaan aikaan, kun Carolinen sormenjäljet löydettiin pullosta, jolla Maggie tapettiin. Carolinen perhe ja ystävät yrittivät suojella Carolinea sarjamurhaajalta, mutta silti hänet myrkytettiin Aben, Jackin ja Maggien hautajaispäivänä. Hän kuoli kirkossa ollessaan rukoilemassa. Koko Bradyn perhe murtui, kun sarjamurhaajan luultiin surmanneen Carolinen. Mutta mitään sarjamurhaajaa ei ollutkaan vaan oikeasti DiMerat olivat kidnapanneet Carolinen monen muun Salemilaisen tavoin ja Caroline eli saarella jossa lähentyi Victorin kanssa jonka Nicole ja Jan olivat yrittäneet tappaa vaikka DiMerat olivat Victorinkin kohtalon takana. Caroline ja Victor joutuivat virumaan DiMeran linnassa ja myöhemmin kaukaisella DiMeroiden saarella, kunnes Bo, Hope, Billie ja Patrick vapauttivat heidät. Caroline ja Victor pääsivät onnellisesti salemiin kotiin, ja Caroline palsi Shawn Brady seniorin luo, kun Victor puolestaan heitti Nicolen ulos kartanostaan.
Shawn Brady
Tarkoititko Shawn-Douglas Brady?
Shawn on hyväsydäminen ja tulinen irlantilainen kalastaja. Hän meni naimisiin Carolinen kanssa ja avasi Bradyn Fishmarketin, josta tuli myöhemmin Brady Pub. Hän on tunnettu simpukkakeittoreseptistään ja hän on myös hyvin lojaali Carolinea kohtaan. Hän ei jättänyt Carolinea, vaikka sai tietää tämän suhteesta Victor Kiriakisiin ja sen, että Bo on Victorin biologinen poika.
Shawn on heidän muiden lasten biologinen isä. Lapsien nimet ovat Roman, Kimberly ja Kayla. Pari adoptoi kaksi lasta 1980-luvun puolivälissä. Lasten nimet ovat Frankie ja Max Brady. Heillä on myös lapsenlapsia, joiden nimet ovat Andrew ja Jeannie Donovan, Stephanie Johnson Georgia Reed sekä Carrie, Eric, Sami, Shawn-Douglas ja Zack Brady. He ovat olleet myös isovanhempina Belle ja Brady Blackille.
Vuoden 2003 loppupuolella sarjamurhaaja alkoi tappaa salemilaisia. Shawn menetti useita ystäviään sekä vaimonsa Carolinen, pojantyttärensä Cassien ja poikansa Romanin.
Monien vaiheiden jälkeen Caroline palasi kotiin ja Shawn oli onnellinen. Myös Roman palasi kotiin. Shawn asui onnellisena perheensä kanssa Salemissa, kunnes kesällä 2007 Dimerat palsivat Salemiin. Stefano Dimera alkoi muistutella Shawnia tämän sisaresta Collenista, joka oli kuollut kymmeniä vuosia sitten. Dimerat syyttivät Colleenin kuolemasta Bradyja ja Shawn syytti Dimeroja. Tapausta alettiin tutkia ja pian kävi ilmi, että Colleen oli elossa. Shawn matkusti tapaamaan sisartaan Irlantiin. Paluumatkalla Salemiin kone joutui onnettomuuteen ja seurue kärsi pitkään hapen puutteesta. Koska kaikille ei riittänyt happinaamareita, Shawn antoi omansa Bolle, joten Bo jäi henkiin ja Shawn menehtyi. Vaikka perhe jätti hyvästit Shawnille, hän elää yhä heidän kaikkien sydämissä.
Zack Brady
Aluksi Zack tunnettiin nimellä Isaac Theo Carver. Hän oli Lexie ja Abe Carverin kauan odotettu ja rakastettu poika. Useiden vuosien ajan Lexie ja Abe yrittivät saada omaa lasta tuloksetta. Lopulta Lexien isä Stefano esitteli heidät nuorelle raskaana olevalle naiselle Marlolle. Lexie ja Abe adoptoivat lapsen, jonka Marlo synnytti. He eivät tienneet, että Stefano oli vaihtanut Marlon ja Hopen vauvat keskenään heti syntymän jälkeen
Lexie ja Abe olivat innostuneita uudesta vauvastaan. Isaac oli kaikki mitä he olivat aina toivoneet. Vaikka Hopen vauvalla todettiin alkoholisairaus ja Isaac oli täysin terve, kukaan ei ajatellut, että siinä olisi jotakin outoa. Kaikki kuitenkin tiesivät, että Marlo oli juonut paljon alkoholia raskauden aikana. Lexie rakastui koko ajan enemmän uuteen lapseensa. Lexie oli kauhuissaan, kun hän sai tietää, että Stefano oli vaihtanut lapset. Hope oli hänen paras ystävänsä, mutta hän rakasti Isaacia. Lexie halusi epätoivoisesti pitää lapsen itsellään. Kaikki tuli julki, kun pojat olivat melkein 2-vuotiaita. Isyystesti todisti, että Hopen ja Bon kasvattama J. T. oli oikeasti Glen Riberin ja Marlon poika. Tämä tarkoitti, että joku muu oli Hopen lapsi. Aluksi Hope ja Bo halusivat pitää molemmat lapset, mutta he menettivät J. T. :n huoltajuuden Glenille. Tämän jälkeen he taistelivat kaikin voimin Isaacista. Abe oli valmis antamaan Isaacin Bradyille, mutta Lexie halusi taistella Isaacista. Isaac oli ollut melkein kaksi vuotta heillä, joten Lexie ei olisi halunnut sekoittaa pojan elämää. Abe järjesti Hopelle ja Bolle Isaacin huoltajuuden sen jälkeen, kun Lexie oli paennut poikansa kanssa. Hope sai vihdoin poikansa takaisin, mutta siihen aikaan he luulivat, että Bo ei ole lapsen biologinen isä.
Hope ja Bo nimesivät poikansa uudelleen. He antoivat tälle nimeksi Beauregard Isaac Theo Brady. He päättivät kutsua poikaa Zackiksi, ettei nimenvaihdos aiheuttaisi enää lisää traumoja. He järjestivät Zackille ristiäiset, johon saapui perhe ja ystävät. Tilaisuus meni melkein pilalle, kun Lexie saapui sinne. Kukaan ei tiennyt, että Lexie yritti vain pelastaa Zackin hengen, hän tiesi, että kirkon vesi oli myrkytettyä. Lexie vietiin sairaalaan ja ristiäiset jatkuivat ilman muita ongelmia.
Ristiäisistä lähtien Zack on asunut vanhempiensa ja Shawnin kanssa, kunnes Shawn muutti yliopiston asuntolaan. Zack on sopeutunut hyvin uuteen elämäänsä. Zack saa surmansa, kun Chelsea ajaa huolimattomasti autoa ja kolaroi.
Chelsea Brady
Chelsea Brady (aikaisemmin Chelsea Benson, syntymänimi Georgia Brady), esiteltiin Abby Deverauxin parhaana ystävänä. Hän esitti kilttiä tyttöä, mutta oikeasti hän kannusti Abbya tupakoimaan, juomaan ja valehtelemaan äidilleen. Tavattuaan Abbyn perhetutun Patrick Lockhartin, hänestä tuli pakkomielle Chelsealle. Hän oli päättänyt saada Patrickin. Chelsea käytti Abbyn apua pitääkseen Jennifer Hortonin kaukana Patrickista. Hän tarvitsi Abbyn apua myös Billie Reedin ja Patrickin erossa pitämiseen. Chelsea jopa huumasi Patrickin. Kun se ei toiminut, hän terästi Billien juoman, mutta ei tajunnut, että se vain lähensi heitä. Abbyn 17-vuotissyntymäpäivänä Chelsea, Abby ja Chelsean vanhemmat olivat ulkona koko päivän kunnes he joutuivat hirveään auto-onnettomuuteen. Chelsean molemmat vanhemmat kuolivat kolarissa. Chelsea jäi yksin, kunnes Billie lupasi ottaa vastuun Chelseasta. He molemmat muuttivat Patrickin luo, Chelsean iloksi. Pian muuton (ja monen läheisen kohtaamisen Max Bradyn kanssa) jälkeen Chelsea sai tietää, että hänet kasvattaneet, Bensonit, eivät olleet hänen oikeat vanhempansa, vaan Bo ja Billie. Vuosia aiemmin Bo ja Billie uskoivat tyttärensä, Georgian, kuolleen. Oikeasti Dimerat varastivat hänet. Chelsea inhosi Billietä, koska hän ajatteli Billien estävän Patrickin saamisen. Hän uskoi, että Billie oli vain hylännyt hänet pienenä. Chelsealla oli ongelmia myös ajamisen kanssa. Hänen ajokorttina joutui hyllylle kahden onnettomuuden takia. Bon vaatimuksesta hän alkoi ottaa ajotunteja. Chelsean vakuutettua, että hänen ajo-opettajansa mielestä hän oli hyvä kuski, Bo antoi hänen lainata autoaan uutena vuotena. Valitettavasti Chelsea ei keskittynyt ajamiseen ja hän törmäsi johonkin. Tunteja myöhemmin hän tajusi törmänneensä nuorempaan velipuoleensa Zackiin, joka kuoli kolarin vuoksi. Chelsea pelkäsi, että Bo hylkäisi hänet, mutta Billie otti syyt niskoilleen. Totuus kuitenkin selvisi eikä Hope enää halunnut olla missään tekemisissä Chelsean kanssa. Bo tuki Chelseaa ja Billietä, mikä aiheutti Bon ja Hopen välirikon. Chelsea yritti juonitella vanhempansa yhteen ja Hopen eromaan Bosta. Hänen isoäitinsä Kate auttoi häntä juonittelussa. Chelsea oli kuolla viemäriin, kunnes Shawn ja Philip pelastivat hänet omien henkiensä kustannuksella.
Chelsea ei ole valmis seurustelemaan vakituisesti Maxin kanssa, mutta hän ei kuitenkaan halua menettää Maxia Stephanie Johnsonille.
Black
Blackin perheeseen kuuluu Marlena Evans Black, John Black ja heidän yhteinen tytär Isabella "Belle" Black Kiriakis sekä Isabella Toscanon ja Johnin poika Brady Black.
Johnin äiti on Daphne DiMera. Johnilla ja Tony DiMeralla on sama äiti, joten he ovat velipuolia.
Marlenalla on Bellen lisäksi myös kolme muuta lasta. Marlenan ja Donald "Don" Graigin lapsi syntyi 25.2.1980 ja hänen nimensä oli Donald Jeremiah (D. J.) Craig Jr. Valitettavasti heidän lapsensa kuoli jo saman vuoden aikana. Marlenalla on kaksoset Samantha "Sami" ja Eric Brady yhdessä Roman Bradyn kanssa. Samantha sai nimensä tätinsä Samanthan mukaan ja Eric isoisä-Shawnin veljen mukaan. Samilla ja Lucas Robertsilla on William "Will" Roberts -niminen lapsi sekä myöhemmin Sami synnyttää myös kaksoset, tytön ja pojan. Will asuu äitinsä kanssa kerrostalossa ja Lucas asuu heidän naapurissa. Eric asuu tällä hetkellä Denverissä ja hänellä ei ole omia lapsia.
Marlena ja John asuvat kattohuoneistossa Salemin keskustassa. He nauttivat rauhasta, kun lapset ovat muuttaneet pois kotoa. Belle asuu ystävänsä Mimi Lockhartin kanssa Bellen isän asunnossa. Bellen ja Mimin naapurissa samassa kämpässä asuvat Bellen ex-poikaystävä Shawn-Douglas Brady ja Mimin poikaystävä Rex Brady. Brady asuu isoisänsä Victor Kiriakisin ja tämän vaimon Nicolen kanssa Victorin kartanossa.
John Black
thumb|right|John Black ([[Drake Hogestyn)]] Vuonna 1986 mysteerinen mies saapui Salemiin. Hän oli äskettäin kokenut laajan plastiikkakirurgian eikä muistanut mitään menneisyydestään. Marlena Evans yritti auttaa häntä selvittämään menneisyyttään. Marlena luuli aluksi miestä Stefanoksi, koska miehellä oli Phoenix-tatuointi olkapäässä. Vierailtuaan plastiikkakirurgin luona, jolla oli kuvia kadonneesta Roman Bradysta, Marlena oli varma, että mies on Roman. "Roman" muutti Marlenan kotiin, sänkyyn ja sydämeen. Hän oli myös taas vanhempi lapselleen Carrielle sekä Marlenan ja Romanin yhteisille lapsille Samille ja Ericille.
Noin viiden vuoden kuluttua tästä oikea Roman pakeni vankeudestaan ja palasi Salemiin. John oli šokissa, koska hän oli elänyt toisen ihmisen elämää, eikä hänellä ollut mitään tietoa omasta menneisyydestään. Vuonna 1992 Lawrence Alamainin täti Vivian tuli Salemiin. Selvisi, että John Black oli oikeasti Forrest Alamain, Lawrencen kuolleeksi luultu veli.
John ei koskaan lakannut rakastamasta Marlenaa. Marlena on nainen, joka dominoi Johnin koko sitä elämää, jonka hän muistaa. Marlena oli omistautunut miehelleen ja perheelleen, vaikka he myönsivät rakkautensa toisilleen. Marlena ja John rakastelivat Johnin yksityiskoneessa, kun John kertoi, että hän on lähtemässä Salemista lopullisesti. Se muutti kaiken. John päätti jäädä Salemiin ja Marlena huomasi olevansa raskaana.
Samaan aikaan, kun Marlena oli raskaana, John aloitti suhteen Kristen Blaken kanssa. Selvisi kuitenkin, että Kristen oli kihloissa Tony DiMeran kanssa. Marlena synnytti Bellen samaan aikaan, kun Kristen ja John aloittivat kivikkoisen romanssinsa. Kristen meni naimisiin Tonyn kanssa, sen jälkeen kun Sami oli ilmoittanut, että John on oikeasti Bellen isä. Stefano otti Johnin vangikseen ja kidutti häntä. Marlena yritti vietellä Stefanon auttaakseen Johnia pakenemaan. Roman sai tietää Marlenan ja Johnin suhteesta, joten hän päätti erota Marlenasta ja lähteä kaupungista.
Samaan aikaan John oli yhdessä Kristenin kanssa, vaikka Kristen oli naimisissa Tonyn kanssa. Marlena ja John eivät voineet kuitenkaan jatkaa suhdettaan, koska John sai selville menneisyydestään olevansa pappi. Tämä sopi Marlenalle hyvin, koska selvisi, että paholainen oli päässyt valloilleen hänessä (Stefanon avustuksella). Marlena tarvitsi manaajan karkottamaan pahoja henkiä ja John sopi tähän hommaan hyvin. John vapautti Marlenan saatanasta ja itsensä papin valoista.
Kristen ja John etsivät keinoa olla yhdessä, mutta ennen kuin Kristen yritti saada avioliiton mitätöimistä, Tony teki itsemurhan. Mutkikkaan juonen avulla Tony sai Johnin näyttämään murhaajalta. John tuomittiin kuolemaan murhasta. Hän ehti vetää kaasua keuhkoihinsa, ennen kuin syyttömyys tuli selville Tonyn päiväkirjasta.
Marlena ja John olivat lähellä päätyä yhteen, sen jälkeen kun John oli melkein kuollut. Kristen tuli kuitenkin raskaaksi ja John ehdotti avioliittoa. Marlena ei uskaltanut mennä parin väliin, koska pelkäsi että Kristen saisi keskenmenon. Oikeasti Kristen oli jo saanut keskenmenon, mutta Stefanon avustuksella hän sai itselleen kaksoisolennon, joka oli raskaana. Juoni piti Johnin Kristenillä kauan, mutta kaksoisolento alkoi hallita Kristenin elämää ja rakastui Johniin.
Kaksoisolento Susan laittoi juonittelevan Kristenin ja Marlenan lukkojen taakse ja aikoi mennä Johnin kanssa naimisiin. Laura Horton paljasti suunnitelman sekä Susanin todellisen henkilöllisyyden että Kritenin valehdellun raskauden. John alkoi vihata Kristeniä, kun hänelle selvisi, että lapsi ei ollut hänen. Uusi järkytys tuli, kun salemilaiset saivat tietää, että Roman Brady oli kuollut ISA:n tehtävässä.
Stefano lähetti Johnin viidakkoon etsimään Romanille lääkettä. Johnin ystävä Hope seurasi häntä. Hope tarvitsi jotakuta suojelemaan häntä Stefanon juonilta. Heidän seikkailujen aikana Hope ja John tulivat entistä läheisemmiksi. Mutta John rakasti edelleen Marlenaa ja hän keskittyi löytämään Romanille lääkkeen. Johnin ollessa poissa, Marlena lupasi toteuttaa Romanin viimeisen toiveen mennä naimisiin hänen kanssaan. Juuri kun Marlena ja Roman olivat menossa naimisiin, John palasi Romanin lääkkeen kanssa.
Kristenin "murhan" jälkeen John oli vihdoinkin vapaa olemaan rakastamansa naisen kanssa. Marlena ja John suunnittelivat häitä. John alkoi myös selvittää menneisyyttään. Marlena ja John menivät häämatkalle Havaijille. Siellä Gina houkutteli Johnin itsensä luokse leikkimällä hukkuvaa. John oli hetkellisesti palautettu vuoteen 1985, jolloin hän rakasti Ginaa. Stefano aktivoi uudelleen Johnin päässä olevan mikrosirun ja heitti hänet pois sukellusveneestä. Marlena löysi Johnin merellä ajelehtivan ruumiin ja vei hänet sairaalaan. John ei muistanut mitä oli tapahtunut, kun hän heräsi.
Marlena ja John palasivat Salemiin innokkaina aloittaakseen onnellisen avioliittoelämän. Isabellan ja Johnin poika Brady muutti kotiin ja hänellä oli heti huonot välit Marlenan kanssa. John myös uskoi olevansa Hopen lapsen isä, mutta myöhemmin selvisi, että Bo on isä. Marlena ja John olivat taas vapaita jatkamaan onnelista suhdetta.
John perusti Basic Black -nimisen yrityksen, ja palkkasi Kate Robertsin johtamaan sitä. Salemin järkyttävin ilta pitkiin aikoihin oli Tony DiMeran paluu. Tony Stefanon poika, jonka kaikki luulivat kuolleen. Hän paljasti Johnin vakoilutaidot, kun Marlena ja John yrittivät selvittää miksi Tony tuli takaisin. Johnin täytyi myös sopeutua kaksosiin Cassieen ja Rexiin, koska Marlena halusi auttaa heitä. John luuli, että Cassie ja Rex olivat Stefanon kätyreitä.
Marlena ja John matkustivat DiMeran saarelle saadakseen tietoja kaksosista. Tonyn ja Rolfin avulla selvisi, että Marlena oli synnyttänyt Cassien ja Rexin. Selvisi myös, että Tony on heidän isä. John ei ollut iloinen, että Tonyn ja Marlenan välillä oli nyt linkki. John sai selville, että hän ja Tony ovat velipuolia, koska heillä on sama äiti. Tony ei ollut luonnollisesti iloinen tästä. Johnin isää ei tiedetä vieläkään. Välillä näytti, että Tony halusi yhteen Marlenan kanssa. Marlena päätti pysyä lopullisesti miehensä rinnalla, kun Tony yritti tappaa Johnin lukitsemalla hänet saunaan. Tämän jälkeen Marlena päätti, että Tony täytyy saada pois heidän elämästä kokonaan.
Salemin sarjamurhaajan aikana John sai tietää Marlenan olvan syyllinen, vaikkei sitä itse lopulta uskonutkaan. Hän lähti etsimään Salemin sarjamurhaajan "uhreja" yhdessä Bo Bradyn kanssa. Hän onnistuu pääsemään saaressa vaikka hyökyaalto vei Marlenan mukaansa. Salemissa hän kuulee, että Belle on menossa naimisiin Philipin kanssa ja hyväksyy tämän. Hän ikävöi rakastettuaan Marlenaa, jonka luullaan kuolleen merellä olleesta hyökyaallosta. Oikeasti Marlena oli Roman Bradyn kanssa vankina Tony Dimeran saarella. Kun Marlena ja Roman pääsevät pakoon, käy ilmi että Marlena on raskaana Romanille. Romanin ja Johnin välit viilenevät. Marlena kaatuu rappusissa ja kokee muistinmenetyksen. Apuun pyydetään Alex North, johon John ei luota. North valehteli Marlenalle, että Johnin ja Katen suhde jatkui yhä. Kun Marlena oli menossa naimisiin Alexin kanssa, John tunkeutui kirkkoon ja ampui Alexia. Koska Alexia syytettiin tämän ex-kihlatun Loisin pahoinpitelystä, hän ja Marlena pakenivat Salemista. Alexin menneisyys onneksi paljastui Marlenalle ja John onnistui pelastamaan rakkaansa.
Salaperäisen hanskakäden riehuessa Salemissa John ja Marlena saivat tietää Stefanon olevan elossa. He matkustivat etsimään Stefanoa Italiasta, jossa tämä oli sairaalahoidossa munuaisvaurion vuoksi. EJ Wells ampui Johnia ja vei tämän munuaisen Stefanolle. Kayla toi munuaisen takaisin ja vähitellen koomassa ollut John alkoi tulla tajuihinsa ja lopulta heräsi kokonaan. Koettelemukset kuitenkin jatkuivat kun John jäi Dimerojen kätyrin yliajamaksi. Johnia luultiin kuolleeksi, mutta oikeasti tämä siepattiin sairaalassa ja vietiin Stefanon aivopestäväksi. Colleen Brady paljastui Johnin biologiseksi äidiksi. Kun John meni Marlenan kanssa Irlantiin etsimään Colleenia, he löysivät vanhan naisen, joka oli siepannut Bellen ja Shawnin pienen Claire-tyttären. Naisella oli siihen syynsä, sillä Clairen avulla hän halusi saada kaikkien hukkaan heitettyjen vuosien jälkeen yhteyden Johniin. Kun John kuuli, että Santo Dimera oli hänen isänsä, hän yritti puukottaa Colleenin, mutta Marlena esti sen. Isoisä-Shawn, Kayla, Steve, Bo ja Hope saapuivat paikalle ja tässä vaiheessa Colleen kertoi, että leukemia oli viemässä hänen voimansa ja että hän halusi pyytää Johnilta anteeksi, että oli hylännyt tämän lapsena. Colleen kuoli perheensä läsnä ollessa. John tukeutui tämän jälkeen entistä enemmän Bradyihin, joita hän on aina pitänyt perheenään. Isoisä-Shawnin kuolema lentomatkalla takaisin Salemiin oli kova isku myös Johnille. Aivopesu oli myös jättänyt häneen jälkensä.
Marlena ja perhe yrittivät kaikin tavoin saada Johnia palaamaan entiselleen. Dimeran kartanossa asuminen ja Stefanon lähestymisyrirykset olivat liikaa Marlenalle. Kun John sai syytteen Paul Hollingsworthin taposta, verkko kiristyi. Marlena esti Stefanoa menemästä oikeussaliin puolustamaan Johnia, koska Stefano oli sekoilullaan aiheuttanut kaikki Johnin ongelmat. Kun Johnin poika Brady palasi Salemiin, Marlena murtui täysin, koska John ei muistanut omien lastensa lapsuutta. Bradyn tuttava ja Marlenan työtoveriksi sairaalaan tullut Charlotte Brooks antoi Johnille hypnoositerapiaa. Kun Brady ja Charlotte onnistuivat purkamaan Stefanon kätyrien tekemän ohjelmoinnin, John alkoi vihdoin ja viimein palata entiselleen. Vaikka Charlotten apuun luotettiin, tällä oli taka-ajatuksensa; tämä oli epätoivoisesti rakstunut Johniin. Charlotte huumasi Johnin ja tämä halvaantui. Marlena ja John menivät naimisiin muuttivat Sveitsiin, josta Brady hankki Johnille hoitopaikan.
Brady Black
Brady oli Isabella Toscanon ainut lapsi, ja John Blackin vanhin lapsi. Heti kun Brady oli sen ikäinen, että alkoi käydä koulussa, oli hänen opiskelupaikkanaan yksityinen koulu, josta hän kävi harvoin kotona. Hän tuli vihdoin kotiin Yliopistosta lomille, hän päätti, ettei enää palaa takaisin. Siitä tuli ikimuistoista, kun Brady yritti saada isänsä eroamaan kaikin tavoin Marlenasta monia vuosia äitinsä kuoleman jälkeen. Se kaikki muutti Marlenan asenteen Bradyä kohtaan. Useammin kuin kerran Marlena antoi Bradyn ymmärtää, että vaikka hän tätä kasvattaakin kotonaan, ei hän ole koskaan samanarvoinen, kuin Marlenan biologinen tytär Belle. Usein toistuvista tappeluista ja riidoista aiheutui, että Marlena vakuuttui siitä, että Brady oli yrittänyt tappaa Bellen.
Bellen loukkaannuttua junaonnettomuudessa, Marlena tuli pakkomielteiseksi Bradyä kohtaa, sillä Marlena halusi Bradyn vastuuseen teoistaan ja näin vankilaan. Marlena yllytti Roman Bradyä ampumakohtauksessa, jossa Brady halvaantui vyötäröstä alaspäin. Brady sai tuntoa takaisin jalkoihinsa, mutta hän päätti, että saa jotenkin Marlenan pois isänsä ja sisarpuolensa elämästä. Bradyn mielestä Marlenalla oli paha vaikutus (viittasi tämän lapsiin Ericiin ja Samiin), sillä Marlena kohteli poikapuoltaan Bradyn mielestä väärin.
Marlena ja Brady olivat lopulta valmiit selvittämään ongelmansa. Marlena pyysi anteeksi käytöstään Bradyä kohtaan ja Brady pyysi anteeksi käytöstään Marlenaa kohtaan. Brady jopa soitti "äidilleen" muutaman kerran, mutta se ei ollut paljoa aiemmin, kuin hänen oikea äitinsä palasi hänen elämäänsä. Sinä aikana, kun Bradyn hyvä ystävä Chloe sairastui vakavasti, Isabellan haamu ilmestyi Bradylle ja neuvoi häntä pitämään hyvät välit Chloeen, vaikka Chloen poikaystävä Philip olikin mustasukkainen Bradyn ja Chloen välisestä suhteesta. Lopulta Chloe erosi Philipstä lopullisesti ja kääntyi Bradyn puoleen. Pian nämä kaksi huomasivat olevansa korviaan myöten rakastuneita, mutta heidän tulevaisuutensa oli uhattuna Chloen leukemian vuoksi. Brady oli aina tuntenut, ettei heillä Chloen kanssa ole paljoa aikaa yhdessä. Hän oli oikeassa: Chloe sai mahdollisuuden laulaa Euroopassa oopperaa, Brady päätti että oli vain yksi tapa saada Chloe lähtemään ja se oli käyttää kovaa rakkautta. Kun Chloe lähti, Bradyn sydän särkyi.
Chloen lähdettyä Brady muutti takaisin isoisänsä luokse. Pian hän sotki itsensä isoisänsä avioliittoon Nicolen kanssa. Oikeastaan ennen kuin Brady tajusi, hän näki päiväunia Nicolesta Chloen sijaan. Pian kuitenkin Brady näki Nicolen mukavan käyttäytymisen läpi ja kun Victor toi Chloen takaisin Salemiin jouluna 2003, Brady tajusi ettei koskaan lakkaisi rakastamasta häntä. Chloe lähti jälleen kaupungista uralleen ja Brady käänsi selkänsä Nicolelle.
Victorin kuoleman jälkeen Nicolen ja Bradyn välit parantuivat. Kaikki muut pitivät Nicolea murhaajana paitsi Brady. Brady lähtee veneellä etsimään Salemin ns. uhreja Tekin kanssa ja Nicole tulee veneelle jäniksenä. Heistä kaikki selvisivät hyökyaallosta. Bradyn ja Nicolen välit lämpenevät entisesään. Chloe on oikeasti elossa, mutta ei halua Bradyn näkevän itseään ulkonäkönsä takia. Myöhemmin Brady jättää Nicolen, koska tämä tiesi Chloen olevan elossa. Victor pääsi pois Tonyn linnasta ja potkaisi Nicolen ulos kartanostaan. Chloe uskalsi näyttäytyä tällä kertaa Bradylle ja he ovat taas yhdessä. Myöhemmin jopa naimisissa.
Kun Chloe palasi Salemiin luokkakokoukseen, paljastui että Chloe ja Brady ovat eronneet ja Brady on vieroitushoidossa.
Belle Black
thumb|right|Isabella Kiriakis ([[Martha Madison)]] Isabella "Belle" Black (myöhemmin Kiriakis, syntymänimi Brady), o. s. Black) syntyi 21.10.1983 Hortonien mökillä Smithin saarella. Synnytyksessä auttoivat Kristen Blake ja John Black. Aluksi kaikki salemilaiset luulivat, että Belle on Marlena Evansin ja Roman Bradyn tytär. Todellisuudessa Belle on Marlenan ja Johnin yhden illan suhteen tulos. Bellen oikea isä ei olisi ehkä koskaan selvinnyt, jos Bellen siskopuoli Sami ei olisi saanut tietää totuutta. Kun Roman sai tietää, hän ja Marlena erosivat. Vuonna 1998 Belle söi suklaata, johon Kristen Blake oli laittanut penisiliiniä. Suklaa oli tarkoitettu Marlenalle, joka on allerginen penisiliinille. Belle selviytyi, koska Roman osasi toimia oikein ja nopeasti. Opiskellessaan Salemin lukiossa, Belle aloitti tuhoontuomitun suhteen Philip Kiriakisin kanssa. Philip oli siihen aikaan "paha poika". Pian Belle alkoi kuitenkin kiinnostua Shawn Bradysta. Belle meni luokkatovereidensa kanssa Puerto Ricoon kesällä 2001. Palattuaan Salemiin Jan paljasti Shawnille raskautensa. Vaikka Shawn ei ollut lapsen isä, hän lupasi auttaa Jania ja esittää lapsen isää, vaikka tämä tuhosikin Bellen ja Shawnin suhteen. Shawn kertoi lopulta totuuden hänestä ja Janista. Belle antoi anteeksi ja he palasivat yhteen.
Kesällä 2002 meteorisuihkun aikana näköalapaikalla Belle ja Shawn kokivat suuren yllätyksen. Avaruusaluksen näköinen laite laskeutui maahan. Belle ja Shawn pelastivat "avaruusoliot" ja viettivät heidän kanssaan koko kesän. He myös huolehtivat "avaruusolioista" ja pitivät heidät piilossa muilta salemilaisilta. Shawn halusi usein paljastaa heidät. Belle ei kuitenkaan lopettanut auttamasta ystäviään. Cassieksi ja Rexiksi nimetyt "avaruusoliot" osoittautuivat ihmisiksi. Keväällä 2003 Belle ja Shawn ostivat siveyssormukset. Sormukset merkitsevät, että he harrastavat seksiä vasta avioliitossa. Bellen alusasu- ja uimapukumallisto julkaistiin Basic Blackin muotinäytöksessä. Näytös päättyi kuitenkin huonosti, koska Bota ja Hopea lyötiin päähän ja he joutuivat sairaalaan. He selvityivät ja Belle alkoi suunnitella tulevaisuutta muotisuunnittelijana. Belle järkyttyi pahasti murhista, jotka teki Salemin sarjamurhaaja. Hän päätti hetkeksi ottaa siveyssormuksensa pois ja elää vain tätä hetkeä. Bellen isä John ja Shawn päättivät lähettää Bellen Eurooppaan töihin Basic Blackiin. Belle palasi Salemiin vähän ennen vuoden 2003 joulua. Salemin sarjamurhaaja jatkoi kuitenkin edelleen työtään.
Kun Belle valehteli äidistään, heidän suhteensa kärsi ikuisen kolauksen (Belle oli valehdellut, että oli Marlenan kanssa Dougin murhan aikaan). Kun Shawn sai tietää, että Bellen valheet johtivat Alicen murhaan, hän lähti. Kun Shawn ei palannut, Belle toivoi kaiken palaavan entiselleen. Belle murtui, kun Jan kertoi Shawnin liittyneen kauppalaivastoon.
Hän järkyttyi myös ystävänsä Philipin vahvoista tunteista häntä kohtaan. Kun Shawn palasi kaupunkiin, Belle toivoi heidän palaavan yhteen, mutta hän tajusi pian Shawnin ja Janin olevan yhdessä. Belle ja Shawn makasivat vain kerran yhdessä, kun he olivat loukossa ladossa. Se ei kuitenkaan estänyt Belleä naimasta Philipiä.
Häiden jälkeen Belle ja Shawn tapasivat katolla, jossa Belle lopulta myönsi yhä rakastavansa Shawnia ja haluavansa jättää miehensä. Belle kiirehti kertomaan Philipille päätöksestään, mutta Philip oli jo ehtinyt lähteä Irakiin. Belle pysyi tiukasti päätöksessään jättää Philip, kunnes selvisi, että Philip oli menettänyt jalkansa miinan räjähtäessä. Belle teki vaikean päätöksen pysyä miehensä luona, mutta hän ei silti päässyt yli tunteistaan Shawia kohtaan. Kun Belle lopulta oli valmis jättämään miehensä, hän sai tietää olevansa raskaana. Koska hän ei muistanut yötä ladossa Shawnin kanssa, hän oletti lapsen olevan Philipin. Vaikka Bellellä oli pieniä ongelmia raskautensa kanssa, hän synnytti terveen tyttövauvan. Philip ja Belle nimesivät lapsen Claireksi. Valitettavasti pian vauvan syntymän jälkeen Belle alkoi kärsiä synnytyksen jälkeisestä masennuksesta. Masennus paheni, kun Clairella oli vakava sairaus. Claire toipui saatuaan Zackilta uuden maksan. Belle kuitenkin yhä himoitsee Mimin kanssa naimisiin mennyttä Shawnia.
Carver
Lexie ja Theo muuttivat DiMeran kartanoon Aben kuoleman jälkeen.
Abraham Carver
Abe on syntynyt ja kasvanut kahden veljensä kanssa. Lapsena Abe halusi lainvalvojapoliisiksi. Hänen mielenkiinnostaan lainvalvontaan tuli Aben intohimo, sen jälkeen kun lahjuksia vastaanottanut poliisi ampui Aben veljen Theon. Yhdessä Roman Bradyn kanssa Abe työskenteli Salemin poliisissa. Hän oli sitoutunut taistelemaan rikoksia ja kansainvälistä rikollispomoa Stefano DiMeraa vastaan.
Abe oli poikamies, joka oli omistautunut täysin työlleen, kunnes hän rakastui Lexieen. Myöhemmin pari sai tietää, että Lexie on Stefano DiMeran tytär! Kaikesta huolimatta he menivät pian naimisiin ja päättivät perustaa perheen. Heidän rakkaus oli voimakasta, vaikka Abe ei pitänyt Lexien uskollisuudesta isälleen.
Abe ei pitänyt yhtään, kun hänen vanha tuttu Brandon Walker saapui Salemiin. Brandon paheksui Abea syvästi lapsuuden kokemustensa takia, ja hän halusi tuhota Aben elämän. Brandon otti selvää Aben menneisyydestä. Hän sai tietää, että Abe oli ampunut ja halvaannuttanut 8-vuotiaan pojan yrittäessään selvittää perheriitaa. Brandon jäljitti pojan ja suostutteli hänet haastamaan Aben oikeuteen. Abe tunsi suurta syyllisyyttä ja melkein erosi poliisista, sen jälkeen kun hän oli kohdannut pojan.
Lexie ja Abe yrittivät kauan turhaan lasta. Lopulta Lexie ehdotti, että he adoptoisivat vauvan. He adoptoivat Isaacin ja luulivat, että Isaac on alkoholisti Marlon vauva. He eivät kuitenkaan tienneet, että Stefano oli käyttänyt vauvaa viimeisimmässä juonessaan.
Roman päätti lähteä kaupungista lähteneen Bradyn perään, kun Marlena luuli, että Brady oli aiheuttanut Bellen kooman. Roman ja Abe jäljittivät Bradyn. Brady yritti paeta, joten Abe ampui häntä selkään. Brady selvisi ampumisesta, mutta haastoi Romanin ja Aben oikeuteen. Brady vaati, että Roman menettäisi työnsä ja miljoonan dollarin vahingonkorvauksia. Brady sai 100 000 dollarin korvaukset ja Roman ja Abe saivat pitää työnsä.
Lexie ja Abe etääntyivät toisistaan, koska Lexie oli läheinen DiMerojen kanssa ja lisäksi hän yritti epätoivoisesti pitää Isaacin itsellään. Abe tiesi, että heidän avioliitto on ohi, kun tuli ilmi, että Lexie oli tiennyt jo kauan vauvojen vaihdosta. Abe ei voinut sietää Lexien käytöstä ja Lexie ei ymmärtänyt miksei Abe tehnyt kaikkeaan, että he saisivat pitää Isaacin. Abe jätti avioerohakemuksen, mutta Lexie halusi palata uudestaan yhteen. Abe muutti lopulta mieltään, sen jälkeen kun hän oli pelastanut Hopen ja Zackin eli Isaacin kidnappaajalta. Lexie ja Abe palasivat yhteen ja heidän suhteensa voimistui, kun Lexie sai tietää olevansa raskaana.
Lexie ja Abe olivat todella onnellisia raskaudesta. He olivat yrittäneet kauan saada lasta, joten tämä oli todella iloinen yllätys. Vauvan syntymäpäivänä Abe sai suuren yllätyksen. Brandon Walker oli sairaalassa ja pyysi mukaan vauvan synnytykseen. Abe kieltäytyi, kunnes Brandon sanoi, että vauva on hänen veljensä. Brandon on Aben poika! Abe antoi Brandonin jäädä synnytykseen ja ennen kuin Brandon lähti Salemista he sopivat riitansa.
Theon syntymän jälkeen Lexie alkoi olla yhä vastahakoisempi sen suhteen, että Abe on Salemin poliisipäällikkö. Hän pelkäsi, että Abe tapetaan. Lexien painajainen toteutui, kun Abe oli Salemin sarjamurhaajan ensimmäinen uhri Theon ristiäispäivänä syyskuussa 2003.
Abe oli tosiasiassa elossa trooppisella saarella muiden ns. uhrien kanssa. Hän pelastui saarelta, mutta on menettämässä näkönsä lopullisesti. Mutta saa näkönsä takaisin
Tri Alexandra DiMera Carver
Lexie on entinen poliisi ja hän oli myös Salemin yliopistollisen sairaalan jäsen. Hän vaihtoi uransa poliisista lääkäriksi, sen jälkeen kun hän oli saanut potkut poliisista. Hän sai potkut, koska oli mukana suojelemassa Jonah Carveria rikolliselta, jota kutsuttiin Pacifieriksi. Lexien potkut poliisista aiheuttivat hankaluuksia myös Aben ja Lexien suhteeseen. Lopulta he selvisivät tästä rakkautensa avulla.
Vasta muutama vuosi sitten Lexie sai tietää, ketkä ovat hänen biologiset vanhempansa. Brooksin perhe adoptoi Lexien, mutta hän kasvoi orpokodissa, koska perhe kuoli traagisessa onnettomuudessa. "Täti Frankie" otti Lexien huoltajuuden ja tuki häntä nuoruusvuosien ajan. Tutkittuaan menneisyyttään Lexie sai tietää, että "täti Frankie" onkin oikeasti hänen biologinen äitinsä. Lisäksi hänen äitinsä oikea nimi oli Celeste Perrault ja hän oli Stefano DiMeran pitkäaikainen ystävä! Abe järkyttyi, kun hän sai tietää, että oli naimisissa vihollisensa tyttären kanssa. Lexien ja Aben avioliitto oli kauan vaarassa, koska Lexie joutui usein isänsä ja miehensä riitojen väliin.
Lexie ja Abe yrittivät kauan saada omaa lasta. Lopulta Lexie ehdotti Abelle adoptiota. He adoptoivat Isaacin ja luulivat, että tämä oli alkoholisti Marlon lapsi. Myöhemmin selvisi, että vauva oli vaihdettu Hopen vauvaan sairaalassa heti syntymän jälkeen. Vauvojen vaihdon toteuttajana oli Lexien isä Stefano. Lexie teki kaikkensa, että vauvojen vaihto pysyisi salassa. Hän jopa yritti kääntää Hopen takaisin Ginaksi Hopen kunniaksi järjestämillään juhlilla. Lexie joutui myös Barb Reiberin kiristyksen kohteeksi, koska Barb tiesi vauvojen vaihdosta. Lopulta totuus selvisi kaikille. Lexie yritti kidnapata Isaacin, mutta hän jäi kiinni ja Isaac palautettiin biologisille vanhemmilleen eli Hopelle ja Bolle.
Kaiken tämän juonittelun jälkeen Abe ajatteli, ettei ole muuta mahdollisuutta kuin erota Lexiestä. Lexie yritti saada Aben ottamaan hänet takaisin, mutta siitä ei ollut mitään hyötyä. Eräänä yönä Lexie ja Brandon rakastelivat, koska olivat molemmat hyvin yksinäisiä. Lexie piti tämän salaisuutena, koska yritti saada Aben takaisin. Abe ei halunnut palata yhteen, kunnes Lexie asetti itsensä vaaraan pelastaakseen Hopen hengen, kun tämä oli kidnapattu. Aluksi Abe luuli, että Lexie oli syyllinen Hopen kidnappaukseen, joten hän ei halunnut olla missään tekemisissä Lexien kanssa. Lexie ja Abe palasivat yhteen sen jälkeen kun hän sai tietää olevansa raskaana. He olivat todella iloisia vauvan syntymästä ja samaan aikaan Lexie erotti Samin ja Brandonin.
Sami oli vaihtanut isyystestin tuloksen sairaalan tietokoneella, koska luuli, että Brandon on vauvan isä. Sami ei tiennyt, että Lexie oli jo vaihtanut tuloksen tietäen, että Sami aikoisi valehdella. Sami piti tietonsa salassa ja lopulta totuus selvisi kaikille. Tämän jälkeen Brandon lähti kaupungista.